BR ลุ้นธุรกิจในเนเธอร์แลนด์หนุนกำไรปี 60 โตกระโดด แนะซื้อเป้า 11 บ.
BR ลุ้นธุรกิจในเนเธอร์แลนด์หนุนกำไรปี 60 โตกระโดด แนะซื้อเป้า 11 บ.
6 ก.พ. 2561

บล.ไอร่า ระบุในบทวิเคราะห์วันนี้(6ม.ค.) ว่า บริษัท บางกอกแร้นช์ จำกัด (มหาชน) หรือ BR คาดปี 60 เติบโตก้าวกระโดด จากกำลังการผลิตที่เพิ่มขึ้นของธุรกิจในเนเธอร์แลนด์ ซึ่งเป็นผลจากการเลิกกิจการของคู่แข่ง ประกอบกับได้รับประโยชน์ทางอ้อมจากการระบาดของไข้หวัดนกที่ช่วยผลักดันราคาเป็ดให้สูงขึ้น รวมถึงธุรกิจใหม่อาหารแปรรูปที่ช่วยสร้างมูลค่าเพิ่มให้กับผลิตภัณฑ์ของบริษัท
คาดปี 61 ยังได้รับปัจจัยบวกจากราคาเป็ดยังทรงตัวในระดับที่ดี และธุรกิจใหม่อาหารแปรรูปที่เปิดดำเนินการโรงงานใหม่ในช่วงปลายไตรมาส3/60 ที่ผ่านมา ซึ่งคาดว่าจะเป็นปัจจัยสำคัญที่ช่วยให้ BR พัฒนาจากธุรกิจเกษตรอุตสาหกรรมไปยังธุรกิจอาหาร และสามารถผลักดันผลประกอบการของ  BR  ให้เติบโตโดดเด่นต่อเนื่องในอนาคต ประเมินราคาเป้าหมายปี’61 ที่ 11.00 บาท